**Leonid Mihhailovitš Razvozžajev** (Леонид Михайлович Развозжаев; sündis 12. juunil 1973 Angarskis Irkutski oblastis) on Venemaa opositsioonipoliitik, kelle Venemaa julgeolekuteenistus FSB 12. oktoobril 2012 Kiievist Venemaale röövis.

Elulugu
-------

Lõpetas kutsekooli gaas-elektrikeevitaja erialal. Alates 1993. aastast tegeles väikeettevõtlusega ja töötas samal ajal ajalehes "Nezavisimoje Obozrenije". 2003 siirdus elama Moskvasse, kus asus tööle vasakpoolse poliitiku Ilja Ponomarjovi autojuhina. Kui viimane valiti 2007 Riigiduumasse, sai Razvozžajevist tema poliitiline abi. 2005–2007 noorteliidu "Isamaa Eest!" juhataja asetäitja. Osales 2004. aastast Punase Noorsoo Avangardi ja aastast 2008 Vasakrinde tegevuses, kuulus organisatsiooni nõukogusse. Positsioneeris end "professionaalseks revolutsionääriks" ja kommunistlike vaadete toetajaks. 2011. aastal oli ta kaubandus- ja teenindustöötajate ametiühingu esimees.

Vahistamine ja kohus
--------------------

5. oktoobril 2012 näitas telekompanii NTV filmi "Protesti anatoomia-2", mille osaks oli filmi autorite sõnul varjatud kaameraga video kohtumisest, mis toimus 2012. aasta juuni teisel poolel Minskis. Filmis osalevad kohtumisel Givi Targamadze, Gruusia konsul Moldovas Mihheil Jašvili, Sergei Udaltsov, Konstantin Lebedev ja Leonid Razvozžajev. Kohtumisel arutati opositsiooni tegutsemisvõimalusi ja protestiliikumise rahastamist Venemaal. Venemaa Uurimiskomitee meediaga suhtlemise osakonna juhataja kindral Markin nimetas 17. oktoobril 2012 filmi "Protesti anatoomia-2" dokumentaalfilmiks ning selles esitatud "fakte ettevalmistustest massirahutusteks Moskvas ja teistes Venemaa Föderatsiooni piirkondades", mille tulemusena alustati filmis osalejate vastu kriminaalasi. 19. oktoobril 2012 kanti Razvozžajev föderaalsesse tagaotsitavate nimekirja. Oma blogis kirjutas ta, et lahkus Moskvast. Välispassis oleva templi järgi sisenes ta Ukraina territooriumile 16. oktoobril 2012 Novje Jarõlvitši piiripunktist Valgevene territooriumilt. 19. oktoobril 2012 röövisid ta Kiievis ÜRO pagulasasjade ülemkomissari Ukraina esinduse (ta taotles poliitilist varjupaika) väljapääsu juures tundmatud isikud ja toimetasid Moskvasse. 21. oktoobril 2012 toimetati ta Moskva Basmannõi rajoonikohtusse, kus talle kohaldati kahekuune vangistus. 14. jaanuaril 2013 teatas Venemaa uurimiskomisjoni esindaja: „Razvozžajevi röövimise osas viis uurimine läbi põhjaliku kontrolli, tuvastati, et ta sõitis taksoga piirile, väljus autost, läks. läbi passikontrolli läbis auto ka piiri, ta istus samasse autosse ja sõitis sellega kuni Moskvani välja." 24. juulil 2014 mõistis Moskva linnakohus 6. mail 2012. aastal Moskvas toimunud massirahutuste organiseerimise eest Leonid Razvozžajevile ja Sergei Udaltsovile kummalegi 4,5 aasta pikkuse vangistuse. Razvozžajevit karistati ka 150 tuhande rubla suuruse trahviga. Vabanes vanglast 07.04.2017 (arvestades eeluurimisvanglas viibitud aega, lõppes vangistuse tähtaeg). Järgmise kahe aasta jooksul keelati tal massimiitingutel osalemine ja ta pandi õiguskaitseorganite järelevalve alla. 2019. aastal tunnistas Euroopa Inimõiguste Kohus osa tema kaebusest sisuliseks läbivaatamiseks vastuvõetamatuks, teises osas leidis, et Venemaa ja Ukraina on rikkunud tema õigusi. Sai Venemaa Föderatsioonilt kompensatsiooni, Ukraina keeldus pärast 24. veebruari 2022 kompensatsiooni maksmast.

Viited
------

1. ↑
2. ↑  "Arhiivikoopia". Originaali arhiivikoopia seisuga 22. november 2012. Vaadatud 18. detsembril 2012.`{{netiviide}}`: CS1 hooldus: arhiivikoopia kasutusel pealkirjana (link)
3. ↑
4. ↑
5. ↑
6. ↑
7. ↑
8. ↑  "Arhiivikoopia". Originaali arhiivikoopia seisuga 25. detsember 2012. Vaadatud 13. veebruaril 2013.`{{netiviide}}`: CS1 hooldus: arhiivikoopia kasutusel pealkirjana (link)
9. ↑
10. ↑
11. ↑
12. ↑